Kentuckys on tornaado nõudnud enam kui 70 inimese elu
#000003
USA viies osariigis möllanud orkaan on nõudnud Kentuckys enam kui 70 inimelu ja jätnud Illinoisis umbes 100 inimest Amazoni laohoonesse lõksu.
#000004
Palju inimesi sai surma Kentucky Mayfieldi linna küünlavabriku katusevaringu tagajärjel.
#000005
Sotsiaalmeedias levivatel piltidel ja videotel on näha tormist räsitud Mayfieldi. Majadest on järel rusud, metallkonstruktsioonid on väändunud, tänavad on täis murdunud puid ja telliskive.
#000006
"Ma kuulutasin enne südaööd välja eriolukorra," teatas Kentucky kuberner Andy Beshear hommikul ja lisas, et välja on saadetud suured pääste- ja otsingurühmad, kuid töid raskendab laialdane elektrikatkestus.
#000007
"Olime üsna kindlad, et kaotame üle 50 kentuckylase. Nüüd olen kindel, et see arv on üle 70. See võib tegelikult enne päeva lõppu ületada 100," rääkis Beshear hiljem Mayfieldis toimunud pressikonverentsil.
#000008
Tornaadod liikusid ka teistes osariikides
#000009
Reede õhtul ja laupäeva varahommikul tabas USA kesklääne- ja lõunaosariike mitu tornaadot.
#000010
Vähemalt üks inimene hukkus Arkansase osariigi Monette'i linnas, kus tornaado räsis kõvasti 86 voodikohaga hooldekodu, kinnitas sealne omavalitsusametnik. 20 inimest jäi kokkuvarisenud hoonesse lõksu. Viie inimese vigastused on tõsised.
#000011
Lisaks on kohalik ajakirjandus teatanud veel ühest Arkansase tornaadoohvrist.
#000012
Kannatada said ka Missouri ja Tennessee linnad, kui neid tabas üks tugevamaid keeristorme aastate vältel.
#000013
Besheari sõnul purustas üks, esmalt Missouris maabunud tornaado Kentuckys maad enam kui 200 miili ulatuses.
#000014
Pikim tornaado, mida kunagi on USA-s maapinnal jälgitud, oli 219-miiline torm Missouris 1925. aastal, mis nõudis 695 inimelu.
#000015
Sajad inimesed osalesid ööl vastu laupäeva päästetöödel Amazoni laohoones, kus öine vahetus oli õnnetuse jõulutellimisi teele saatmas.
#000016
Collinsville'i päästeameti teatel on tegemist paljude kannatanutega õnnetusega ja laohoonesse jäi lõksu palju inimesi.
#000017
Piltidelt on näha, et Edwardsville'i linnas asuva hiigelsuure Amazoni lao üks sein on sisse varisenud ja suur osa katusest kokku kukkunud. Edwardsville'i politsei teatel on ohvreid.
#000018
Biden nimetas ohvriterohkeid tornaadosid kujuteldamatuks tragöödiaks
#000020
USA president nimetas mitukümmend inimelu nõudnud tornaadosid ja torme kujuteldamatuks tragöödiaks.
#000021
"Kaotada lähedasi säärases tormis on kujuteldamatu tragöödia. Me teeme kuberneridega tööd, et neil oleks ellujäänute otsimisel ja kahjude hindamisel olemas kõik, mida nad vajavad," kirjutas Biden Twitteris.
#000022
USA-s on tõusnud tornaadoohvrite arv 100 lähedale
#000024
Kolmapäeval sajab mitmel pool veidi vihma, lörtsi ja lund
#000027
Türgis ja Süürias on tugevate maavärinate tõttu hukkunud üle 5000 inimese
#000030
President annab tänavu 167 riiklikku teenetemärki
#000035
Times: Kreml muretseb, et marurahvuslased võivad teha riigipöörde
#000036
CNN: Ukraina väed valmistuvad karmiks kevadeks
#000037
Ukraina hinnangul kaotas Venemaa ööpäevas 1030 sõdurit
#000039
Teisipäev tuleb muutliku pilvisusega ja sajuta
#000043
Lektor: valge müra aitab linnainimestel vaikust taluda
#000046
Keskkonda kuhjuvatest ravimijääkidest võib pakkuda pääsu kompostimine
#000047
Täna on pilves selgimistega ja sajuta ilm
#000056
Tänavu möödub 10 aastat sellest, mil Eestis tuvastati šaakal
#000057
Venemaa naftatoodete impordikeeld Eesti tarbijaid esialgu ei mõjuta
#000058